amarraja
అమర్‌రాజా ఛైర్మన్‌ రామచంద్రకు ఎక్సెలెన్సీ అవార్డు
హైదరాబాద్‌, మే 10: అమర్‌రాజా గ్రూప్‌వ్యవస్థాపక ఛైర్మన్‌ డా.రామ చంద్ర ఎన్‌ గల్లాకు జీవితసాఫల్యపురస్కారం లభించింది. హెచ్‌ ఎంటివి న్యూస్‌ఛానెల్‌ నిర్వహించిన వేడుకల్లో బిజినెస్‌ ఎక్సెలెన్స్‌ అవార్డుల పురస్కారంలో రామచంద్రకు జీవనసాఫల్య పురస్కారం లభించింది. కేంద్ర మంత్రి ఎం వెంకయ్యనాయుడు, కేంద్ర కార్మిక మంత్రి బండారు దత్తాత్రేయల చేతులమీదుగా హెచ్‌ఎంటివి ఈ అవార్డులను బహూకరించింది. బిజినెస్‌ ఎక్సెలెన్స్‌ అవార్డులను ఏడుగురు సభ్యులున్న జ్యూరీ ఎంపికచేసింది. ట్రిపుల్‌ ఐటి ప్రొఫెసర్‌ రమేష్‌ లోగనాధన్‌, సిఐఐ, ఎఫ్‌ట్యాప్సీ, హైసియా, క్రెడా§్‌ు, ఐటి కంపెనీల నుంచి ఉన్న జ్యూరీ ఈ ఎంపికచేసింది. వందలాది నామినేషన్లు మొత్తం 14 రంగాలనుంచి వచ్చినట్లు హెచ్‌ఎంటివి వెల్లడించింది. మొత్తం 14వేల మంది ఉద్యోగులతో నికరంగా ఆరువేల కోట్ల రాబడులతో అమర్‌రాజా అత్యద్భుతపనితీరును చూపించింది. ఆమ్రాన్‌ బ్రాండ్‌ బ్యాటరీలతో మంచి మార్కెట్‌ నెట్‌వర్క్‌తో దూసుకుపోయింది. ఆహారశుద్ది, పారిశ్రామిక సేవలు, ఇన్‌ఫ్రా అభివృద్ధి, ఎలక్ట్రానిక్‌ ఉత్పత్తుల రంగాల్లో అమర్‌రాజాగ్రూప్‌ దశదిశలా వ్యాపించింది.